title: Cocinero
text: Un cocinero (u cocinera si ye muller) ye una persona que cocina por oficio y profesión. Seguntes os suyos conoiximientos y funcions s'estableixe a siguient cherarquía, de menor a mayor responsabilidat: aduyant de cocina, cocinero, sous chef (asiste a o chef), chef (con diferents libels, de menor a mayor: executivo, carnicero, zucrero...). U tamién: aduyant de cocina, cocinero, segundo chefe de cocina (podendo estar encargau d'una u quantas partidas), chefe de cocina.
  
  Se denomina chef a tot aquell que antimás d'aprender l'oficio, tién estudios culinarios. Iste no nomás cocina, tamién prene platos d'a cocina tradicional (mundial) y partindo d'ells creya nuevos platos convertindo-los en arte. Tamién bi ha la denominación de chef steward que ye o responsable d'a limpieza y mantenimiento d'a cocina y equipos. En un restaurant u hotel chef se fa servir pa designar a o chefe (en francés chef) d'a cocina. O chef tién a o suyo cargo a una serie de personas que desembolican fainas y aduyan en a elaboración d'os platos, pero que no son totalment responsables d'o sabor final d'istos. O sous chef ye o segundo a cargo adintro d'a cocina. Iste ye baixo o mando d'o chef.
  
  Cociners aragoneses famosos
   Juan de Altamiras (...-1770)
   Teodoro Bardají (1882-1958)
   Lorenzo Acín Boned (1950-2002)
  
  Se veiga tamién 
   Alimentación
   Dietetica
   Dieta
  
  Referencias
  
  Vinclos externos 
  
    Cocinero.com.ar
    Noticias sobre cociners